da da da sv da da da da da da de eo da da sv en en da da da da fr en et da en da da da da en da da fr de nb da da da da fr da sv da sv da da da sv da als da de da da da da da en id sk sv ca da da da da da da da da da da da da da da da da da da da da da da ca fr da fr da fr da fr da et da da tr da fr da fr sv da fr sv da fr fi da da en da fr da da fr et da fr en da fr da da sv da da it en ru sv sv nl da fr it it da en da de da da da da da da da
Dansk slotsejer vinder budkrige om malerier og andet arvegods | Skive Folkeblad
112 Sport Erhverv Regnskaber Bolighandler Kultur og livsstil Navne Debat E-avis
Forside Quiz Portræt Livsstil Indsigt
Annoncering: Ønsker du annoncering online eller på print, så kontakt os på tlf. 97 51 34 11 eller via mail på annoncer@skivefolkeblad.dk
Genstande fra Valdemars Slot er solgt på auktion for flere millioner. På forreste række sad slottets ejer.
Udgivet:21. september 2022, 17.41
Louise Iuel Albinus købte tidligere i år sin søster, Caroline Fleming, ud af Valdemars Slot efter en længere strid mellem de to søstre. Flemings søn ejede dog en del af inventaret, og mange af de værdifulde og historiske genstande har onsdag været på auktion. (Arkivfoto).
Del på Facebook Del på Twitter Del på LinkedIn Del via email
KØBENHAVN Danmarkshistorie har onsdag været under hammeren ved auktionshuset Bruun Rasmussen, hvor 91 genstande fra Valdemars Slot på Tåsinge ved Svendborg var sat til salg.
Der er solgt arvegods for godt 8,1 million kroner, men som noget ganske specielt var det slottets ejer, Louise Iuel Albinus, som mange holdt særligt øje med.
Hun sad på forreste række lige foran auktionarius, og hendes højre arm fløj hurtigt og mange gange i vejret i håb om at kunne bringe nogle af de mange kulturhistoriske værdier tilbage til slottet.
Louise Iuel Albinus er også endt med at købe for mange hundredtusinder kroner.
- Jeg er afsindigt taknemmelig for, at jeg har fået lov til at købe det, jeg gerne ville have, tilbage, siger hun til B.T. og Ekstra Bladet efter auktionen.
Hendes nevø, 18-årige Alexander William Fleming, ejer de mange genstande. Værdierne er sat til salg efter en lang strid mellem hans mor, der er den tidligere baronesse Caroline Fleming, og mosteren Louise Iuel Albinus.
De to søstre endte i en bitter arvestrid over Valdemars Slot, efter at deres far døde for fem år siden.
Tidligere i år købte Louise Iuel Albinus sin søster ud af slottet, og Albinus har til flere medier sagt, at hun har forsøgt at få lov at købe nogle af genstandene, inden de endte på auktion. Men det blev afvist.
Derfor sad hun og hendes mand onsdag klar for at byde på især malerier af hendes forfædre.
- For mange mennesker vil et familiealbum med fotos være det vigtigste at redde ud, hvis huset brænder. Her har familiealbummet hængt i stor størrelse på væggene, og de er personificeringen af Valdemars Slot, har Louise Iuel Albinus sagt til Weekendavisen.
Hun har onsdag blandt andet købt to portrætter af forfædrene Frederik Juel og hans hustru, Magdalene, der var vurderet til samlet 300.000 kroner. Slotsejeren fik dem til 180.000.
Også sølvbestik, et nordkinesisk gult peking-tæppe samt en rejseseng betrukket med rød silke og pyntet med imiterede strudsefjer er blandt det, Albinus tager med til slottet.
En bronzelysekrone på over en meter vandt hun efter det, vurderings- og salgsdirektøren betegnede som "en lang, sej kamp". Hun måtte dog også af med 80.000 kroner trods vurderingen til 15-20.000 kroner.
Buddene for 7 af de 91 genstande var for lave, så de blev ikke solgt.
Auktionshuset havde vurderet objekterne til samlet 5,6 millioner kroner. De blev solgt til cirka 40 procent mere end det, fremhæver vurderings- og salgsdirektør Kasper Nielsen.
- Så vi er overordnet set rigtig godt tilfredse med auktionens resultat, siger han og kalder det en auktion med "ekstra mange følelser i spil".
Det lægger han til grund for det høje hammerslag.
Vurderingsdirektøren taler desuden om en "Valdemars Slot-effekt" og siger, at det er sjældent, man ser en auktion af denne art.
- At der var 91 emner, der alle sammen kom fra det samme slot, det er usædvanligt. Der er adskillige år imellem, at det bliver udbudt på danske auktioner, siger Kasper Nielsen.
Kulturværdiudvalget under Kulturministeriet skal sikre, at væsentlig kulturarv ikke forlader landet. Der skal i så fald gives eksporttilladelse.
Udvalget har ifølge direktøren givet eksporttilladelse til alt i onsdagens auktion.
Flere hundrede andre effekter fra slottet sælges på onlineauktioner 26. september.
Fra november kan man købe fjerde vaccinestik mod covid-19
Smitten med abekopper er foreløbigt bremset
Kronprinsesse Mary: Vi kommer også til at se på børnenes titler
Kræftens Bekæmpelse vil gøre solarium forbudt for unge under 18
Mest læste på Skive Folkeblad
Genkendt og anholdt: Efterlyst mand blev afsløret af vidne på restaurant
Straffen nedsat: Forældre fik mildere dom for vold mod søn i Landsretten
Skive Spar på energien
Klager over upræcis afregning: Når Emil sparer på gassen beholder leverandøren en pæn sjat af pengene i kassen
To sammenstød på én dag: Kommunen vil tjekke sikkerhed i Salling-kryds
Se billeder og video: Elever kastede sig ud i vildt mudderløb
Vinder pris: Therkel fra Højslev fandt også gennem nåleøje
Oleg fra Ukraine blev udvalgt til pris: Dygtig lærling er blevet dansk statsborger
To dages vandring på Fur
Skive Folkeblad er dit lokale nyhedsmedie, som holder dig opdateret på, hvad der sker i lokalmiljøet, Danmark og i verden.
Gemsevej 7-9, 7800 Skive, Danmark
Kundeservice: 96 15 33 78
Reception: 97 51 34 11
Skive Folkeblad. Alle rettigheder forbeholdes.